
Tvarios miesto plėtros strategijų ir funkcinių zonų strategijų
rengimo ir įgyvendinimo stebėsenos tvarkos aprašo
5 priedas



TERITORIJŲ, KURIOSE NUMATOMA ĮGYVENDINTI VILNIAUS, KAUNO IR KLAIPĖDOS MIESTŲ TVARIOS MIESTO PLĖTROS STRATEGIJAS, NUSTATYMAS



I SKYRIUS
VIENTISUMO KRITERIJŲ ATITINKANČIŲ TERITORIJŲ NUSTATYMAS


1. Tvarios miesto plėtros strategijų ir funkcinių zonų strategijų rengimo ir įgyvendinimo stebėsenos tvarkos aprašo 16 punkte nurodytą vientisumo kriterijų atitinkančios teritorijos nustatomos šia tvarka:

1.1. Pagal Georeferencinio pagrindo kadastro erdvinių duomenų rinkinį (GRPK) (Georeferencinio pagrindo kadastro erdvinių duomenų rinkinio specifikacija patvirtinta Lietuvos Respublikos žemės ūkio ministro 2017 m. gruodžio 29 d. įsakymu Nr. 3D-850 „Dėl Georeferencinio pagrindo kadastro erdvinių duomenų rinkinio specifikacijos ir georeferencinio pagrindo žemėlapio specifikacijos patvirtinimo“) ir valstybės įmonės Registrų centro skelbiamo atvirųjų duomenų rinkinį „Gyvenamųjų vietovių ribos“ nustatomos miesto ir priemiesčio nenutrūkstamai užstatytos teritorijos. Tokiomis teritorijomis laikomos Vilniaus, Kauno ir Klaipėdos miestų savivaldybių teritorijos ir gyvenamosios vietovės, kurias su šiomis savivaldybėmis jungia tie patys arba ne didesniu kaip 50 metrų atstumu nutolę infrastruktūros objektai (jų grupės) ir kurių santykis su atitinkamos gyvenamosios vietovės plotu yra ne mažesnis kaip 5 proc. (apvalinant iki sveikojo skaičiaus). Vertinami šie GRPK pateikiami infrastruktūros objektai (jų grupės):

1.1.1. užstatytos teritorijos – GRPK suprantamos kaip teritorijos, apimančios statiniais, išskyrus keliams priskiriamus objektus, užimtą žemę; skverus, aikštes, kiemus, aplinkos elementus, t. y. gėlynus, šaligatvius, aikšteles; namų valdų žemės sklypus ir šių sklypų dalis (kai turima tokia informacija); mėgėjų sodų žemės sklypų teritorijas (GRPK rinkinio sluoksnių erdvinio objekto kodas (GKODAS) pu0);

1.1.2. gamybinės teritorijos – GRPK suprantamos kaip ne mažesnės nei 0,5 ha teritorijos, apimančios elektrinių, katilinių, gamyklų ir sandėliavimo centrų, pramoninių šiltnamių teritorijas, kartu su joms priklausančia infrastruktūra ir administraciniais pastatais, ne mažesnės nei 0,3 ha gyvulininkystės ir kitų panašių ūkių teritorijos, apimančios fermų kompleksus, ir saulės kolektorių užimtos teritorijos (GKODAS pu3);

1.1.3. oro uostai (GKODAS va1);

1.1.4. stadionai ir sporto aikštynų kompleksai (GKODAS vk1);

1.1.5. kapinės (GKODAS vp1).

1.2. Iš Oficialiosios statistikos portale paskelbto vėliausio Gyventojų ir būstų surašymo duomenų rinkinio (pateikiamo 1 km2 gardelės tikslumu) atrenkamos gardelės, kurių gyventojų tankumas yra 300 gyv./km2 ar didesnis.

1.3. Nustatoma, kuriose iš šio priedo 1.2 papunktyje nurodytų gardelių 1.1.1–1.1.5 papunkčiuose nurodyti infrastruktūros objektai (jų grupės) užima 30 proc. arba didesnę teritorijos dalį (arba 300 000 m2 ar daugiau);

1.4. Nustatoma, kurios iš šio priedo 1.3 papunktyje nurodytų gardelių arba per bendrą kraštinę besiribojančių šių gardelių grupių kertasi su 1.1 papunktyje nurodyta miesto ir priemiesčio nenutrūkstamai užstatyta teritorija.

1.5. Iš valstybės įmonės Registrų centro skelbiamo atvirųjų duomenų rinkinio „Gyvenamųjų vietovių ribos“ atrenkamos gyvenamosios vietovės ir (ar) tarpusavyje besiribojančių gyvenamųjų vietovių grupės, kurių teritorijoje yra šio priedo 1.4 papunktyje nurodytos gardelės (visa gardelė ar jos dalis). Kiekviena pavienė gyvenamoji vietovė ir bent viena tarpusavyje besiribojančių gyvenamųjų vietovių grupės gyvenamoji vietovė turi sutapti arba ribotis su 1.1 papunktyje nurodyta miesto ir priemiesčio nenutrūkstamai užstatyta teritorija.

1.6. Laikoma, kad teritorija, kurioje numatoma įgyvendinti tvarios miesto plėtros strategiją, atitinka vientisumo kriterijų, kai ją sudaro Vilniaus, Kauno ar Klaipėdos miesto savivaldybės visa teritorija, šio priedo 1.1 ir 1.5 papunkčiuose nurodytos gyvenamosios vietovės (atitinkamo miesto priemiestis) ir gyvenamosios vietovės bei gyvenamosioms vietovėms nepriskirti žemės plotai, kuriuos iš visų pusių riboja atitinkamos savivaldybės teritorija ir (ar) šio priedo 1.1. ir 1.5 papunkčiuose nurodytų gyvenamųjų vietovių teritorijos.

2. Vientisumo kriterijų atitinkančių teritorijų žemėlapiai ir jas sudarančių gyvenamųjų vietovių sąrašai pateikiami šio priedo II skyriuje.



II SKYRIUS
VIENTISUMO KRITERIJŲ ATITINKANČIOS TERITORIJOS


3. Rengiant Kauno miesto tvarios miesto plėtros strategiją, vientisa teritorija yra laikoma 1 pav. žemėlapyje pavaizduota teritorija, kurią sudaro šios gyvenamosios vietovės:

3.1. Kauno miesto savivaldybės: Kauno m.

3.2. Kauno rajono savivaldybės: Akademijos mstl., Armaniškių k., Bajorų k., Biruliškių k., Didvyrių k., Domeikavos k., Garliavos m., Giraitės k., Girionių k., Ireniškių k., Jonučių II k., Jonučių k., Karkazų k., Karkiškių k., Kauno m., Kazliškių k., Kumpių k., Martinavos k., Mastaičių k., Miriniškių k., Mitkūnų k., Narsiečių k., Naugardiškės k., Naujasodžio k., Noreikiškių k., Pagirių k., Radikių k., Raudondvario k., Ražiškių k., Ražių k., Ringaudų k., Rinkūnų k., Rokų k., Rokų Miško Kelmyno k., Romainių k., Romainių Kaimelės k., Romaškių k., Sakalų k., Salių k., Seniavos k., Smiltynų I k., Šakių k., Šilelio k., Tabariškių k., Teleičių k., Tirkiliškių k., Užliedžių k., Vaistariškių k., Vaišvydavos k., Vijūkų k., Vingytės k.. Žemaitkiemio k.

1 pav. Vientisumo kriterijų atitinkanti teritorija Kauno miesto ir rajono savivaldybėse



4. Rengiant Klaipėdos miesto tvarios miesto plėtros strategiją, vientisa teritorija yra laikoma 2 pav. žemėlapyje pavaizduota teritorija, kurią sudaro šios gyvenamosios vietovės:

4.1. Klaipėdos miesto savivaldybės: Klaipėdos m.;

4.2. Klaipėdos rajono savivaldybės: Aukštkiemių k., Budrikų k., Gindulių k., Glaudėnų k., Jakų k., Kalotės k., Klemiškės I k., Klemiškės II k., Klipščių k., Kukuliškių k., Laistų k., Martinų k., Mazūriškių k., Purmalių k., Slengių k., Švepelių k., Trušelių k.

2 pav. Vientisumo kriterijų atitinkanti teritorija Klaipėdos miesto ir rajono savivaldybėse



5. Rengiant Vilniaus miesto tvarios miesto plėtros strategiją, vientisa teritorija yra laikoma 3 pav. žemėlapyje pavaizduota teritorija, kurią sudaro šios gyvenamosios vietovės:

5.1. Vilniaus miesto savivaldybės: Vilniaus m., Grigiškių m., Kadriškių k., Neravų k., Salų k. (pastaba – įvertinus tai, kad Vilniaus miesto riba nėra nustatyta, laikoma, kad šios gyvenamosios vietovės apima visą Vilniaus miesto savivaldybės teritoriją);

5.2. Trakų rajono savivaldybės: Dobrovolės k., Lentvario m., Naujojo Lentvario k., Račkūnų k., Skynimų k., Užukampio k.

5.3. Vilniaus rajono savivaldybės: Antežerių k., Ašmenos Kelio k., Avižienių k., Bajorų k., Balandiškių k., Baltosios Vokės k., Bendorių k., Buivydiškių k., Bukiškio k., Daržininkų k., Didžiosios Riešės k., Didžiųjų Gulbinų k., Didžiųjų Karklėnų k., Dievoniškių k., Dvarykščių k., Egliškių k., Gailiūnų k., Galgių k., Geležių k., Gilužių k., Gineitiškių k., Grigaičių k., Griovių k., Gudelių k., Jadvygiškių k., Juodšilių k., Kairėnų k., Kalino k., Katiliškių vs., Klevinės vs., Klonių k., Kriaučiūnų k., Kuprioniškių k., Lindiniškių k., Ližiškių k., Marijampolio k., Miškinių k., Nemėžio k., Pagirių k., Pakalniškių k., Paliuliškių k., Papiškių k., Pašilaičių k., Pikutiškių k., Platiniškių k., Pūstalaukio k., Raisteniškių vs., Raišių k., Raudondvario k., Riešės k., Rokantiškių k., Saldenės k., Salotės k., Šilinės vs., Tarandės k., Užubalių k., Užudvarionių k., Užugriovio k., Vaičiūniškių k., Vaidotų k., Vanaginės k., Varnalaukio k., Viktariškių k., Vilkeliškių k., Zujūnų k., Žemųjų Rusokų vs.

3 pav. Vientisumo kriterijų atitinkanti teritorija Vilniaus miesto, Trakų rajono ir Vilniaus rajono savivaldybėse


III SKYRIUS
PAPILDOMI KRITERIJAI, NUSTATANT TERITORIJĄ, KURIOJE NUMATOMA ĮGYVENDINTI VILNIAUS, KAUNO ARBA KLAIPĖDOS MIESTO TVARIOS PLĖTROS STRATEGIJĄ 

6. Bendru tvarios miesto plėtros strategijos rengėjų sutarimu teritorija, kurioje numatoma įgyvendinti atitinkamą strategiją, gali būti mažesnė už vientisumo kriterijų atitinkančią teritoriją, į ją neįtraukiant gyvenamųjų vietovių ar jų dalių, atitinkančių bent vieną iš šių kriterijų:

6.1. gyvenamųjų vietovių, kurioms, remiantis Viešojo transporto kelionių duomenų informacinės sistemos (IS VINTRA) duomenimis, apskaičiuotas viešojo transporto atvykimų skaičius, tenkantis nagrinėjamos gyvenamosios vietovės plotui, yra žemesnis už bendrą visų tvarios miesto plėtros strategiją rengiančių savivaldybių vidurkį;

6.2. gyvenamųjų vietovių, su kuriomis besikertančioje (-se) gardelėje (-se) gyventojų skaičius laikotarpiu tarp dviejų visuotinių gyventojų ir būstų surašymų sumažėjo;

6.3. gyvenamųjų vietovių, kurių vidutinis viešąsias paslaugas teikiančių ūkio subjektų tankumas su gyvenamąją vietove besikertančioje (-se) gardelėje (-se) yra aukštesnis už bendrą tvarios miesto plėtros strategiją rengiančių savivaldybių vidurkį;

6.4. gyvenamųjų vietovių, kurių vidutinis darbo vietų veikiančiuose ūkio subjektuose tankumas su gyvenamąją vietove besikertančioje (-se) gardelėje (-se) yra aukštesnis už bendrą tvarios miesto plėtros strategiją rengiančių savivaldybių vidurkį;

6.5. gyvenamosios vietovės ar jų dalys, kurias nuo likusios teritorijos, kurioje numatoma įgyvendinti atitinkamą strategiją, skiria natūralios kliūtys (vandens telkiniai, pelkės, miško masyvai, inžinerinės infrastruktūros objektai ir pan.), ribojančios jų pasiekiamumą.

_______________________________

